# 

**კურიკულუმი**

|  |  |  |
| --- | --- | --- |
| **პროგრამის დასახელება** | | საქართველოს ისტორია |
| **მისანიჭებელი აკადემიური ხარისხი/**  **კვალიფიკაცია** | | საქართველოს ისტორიის მაგისტრი  MA in Georgian History |
| **ფაკულტეტის დასახელება** | | ჰუმანიტარულ მეცნიერებათა ფაკულტეტი |
| **პროგრამის ხელმძღვანელი/ხელმძღვანელები/**  **კოორდინატორი** | | ისტორიის დოქტორი პროფ. სულხან კუპრაშვილი  ტელ: 995 577 131 523  Email: sulxani03@gmail.com |
| **პროგრამის ხანგრძლივობა/მოცულობა (სემესტრი, კრედიტების რაოდენობა)** | | **120 ECTS კრედიტი** |
| **სწავლების ენა** | | ქართული |
| **პროგრამის შემუშავებისა და განახლების თარიღები;** | | აკრედიტ. გადაწყვეტილება: №48; 23.09.2011  ფაკულტეტის საბჭოს ოქმი №18 - 5.02.2016 |
| **პროგრამაზე დაშვების წინაპირობები (მოთხოვნები)** | | |
| 1. ბაკალავრის (ან მასთან გათანაბრებული) აკადემიური ხარისხი.  2 ერთიანი ეროვნული სამაგისტრო გამოცდის ჩაბარება.  3. საუნივერსიტეტო გამოცდის ჩაბარება საქართველოს ისტორიაში. | | |
| **პროგრამის მიზნები** | | |
| სამაგისტრო პროგრამა – “საქართველოს ისტორია”, სასწავლო კომპონენტისა და სამეცნიერო კვლევის ერთობლიობას წარმოადგენს და თეორიული მასალებისა და ისტორიული წყაროების შეჯერების საფუძველზე მოამზადებს კვალიფიციურ სპეციალისტს საქართველოს ისტორიის მიმართულებით.  სამაგისტრო პროგრამის ძირითადი მიზნებია:  ბაკალავრიატში შეძენილი ცოდნის გაღრმავება,   * მეცნიერული კვლევის უნარების ათვისება, * კვლევის ახალი მეთოდების შესწავლა და მეცნიერული ცოდნის პრაქტიკაში გამოყენება რაც უპირატესი პირობაა ცოდნის მიღებისა სწავლების მესამე საფეხურზე. * სწავლის პროცესში მაგისტრანტი შეისწავლის მისანიჭებელი კვალიფიკაციისათვის შესაბამისი დისციპლინების კომპლექსს, რომელიც საკვალიფიკაციო თემასთან ერთად ხელს შეუწყობს მაგისტრის კვლევის უნარის გაღრმავებას. | | |
| **სწავლის შედეგები (ზოგადი და დარგობრივი კომპეტენციები)**  **(სწავლის შედეგების რუქა ახლავს დანართის სახით, იხ. დანართი 2)** | | |
| **ცოდნა და გაცნობიერება** | საქართველოს ისტორიის პრობლემური საკითხების დეტალური და საფუძვლიანი ცოდნა.ქართული საისტორიო და სასულიერო აზროვნების განვითარების ძირითადი ეტაპების ღრმა შეცნობა.საქართველოს როლის შეცნობა და გამოკვეთა მსოფლიო პოლიტიკური პროცესების ცალკეულ და გადამწყვეტ ეტაპებზე. საქართველოს როლის განსაზღვრა მსოფლიო ისტორიის განვითარებასთან მიმართებაში. | |
| **ცოდნის პრაქტიკაში გამოყენების უნარი** | ისტორიული პერიოდების, ისტორიულ წყაროთა, მონოგრაფიულ ნაწარმოებთა აღწერა შედარება და კლასიფიცირება ისტორიული მოვლენის შეფასებისას. წყაროთა შერჩევა და საკუთარი იდეის წარმოდგენა.  საისტორიო სწავლების მეთოდიკისა და მეთოდოლოგიის დახმარებით დიდაქტიკური უნარჩვევების განსაზღვრა და გადმოცემის უნარებთან მისადაგება | |
| **დასკვნის უნარი** | საკუთარი არგუმენტაციის ლოგიკურად ჩამოყალიბება, დალაგება და შესაბამისი დასკვნების გამოტანა.  დარგობრივი ცოდნის, მეცნიერული იდეებისა და მიდგომების კრიტიკული განმარტება, კლასიფიკაცია, სინთეზი და ანალიზი.  ადრე მიღებული ცოდნის ახლადშეძენილ ცოდნასთან შეპირისპირება და ურთიერთკავშირში არგუმენტირებულად გაანალიზება. | |
| **კომუნიკაციის უნარი** | ინფორმაციის მოპოვების მიზნით სამეცნიერო და საკომუნიკაციო ტექნოლოგიების თავისუფლად გამოყენების უნარი.  სხვადასხვა ჯგუფებთან საერთო ენის გამონახვისა და თანამშრომლობის უნარი.  სახელმწიფო ენაზე კომუნიკაციის უნარი. | |
| **სწავლის უნარი** | სამეცნიერო ინფორმაციის დამოუკიდებლად მოპოვებისა და შერჩევის უნარი.  საკვლევი ინფორმაციის დიფერენცირებულად აღქმისა და სტურქტურული ელემენტების შერჩევის უნარი.  მუშაობის ეფექტურად დაგეგმის უნარი. | |
| **ღირებულებები** | ეროვნული და ზოგადსაკაცობრიო იდეებისა და ღირებულებების განსაზღვრა. მათი პატივისცემა და დაცვა.  ისტორიული საზრისის, მოვლენებისა და ფაქტების შეცნობა და პატივისცემა.  სწრაფვა ახალი და პროგრესული ღირებულებების დასამკვიდ-რებლად.  სპეციალობის ინტერესებისა და საკუთარი შემოქმედებითი პოტენციალის დაცვა. | |
| **სწავლების მეთოდები** | | |
| ლექცია, ჯგუფში მუშაობა, პრეზენტაცია, ახალი სპეციალური ლიტერატურის განხილვა, საკურსო და სამაგისტრო ნაშრომების შესრულება და დაცვა.  **ახსნა–განმარტებითი მეთოდი:**  მსჯელობა მოცემული საკითხის ირგვლივ და დაწვრილებით განხილვა მოცემული თემის ფარგლებში.  **ვერბალური ანუ ზეპირსიტყვიერი მეთოდი:**  სალექციო მასალის ვიზუალური პრეზენტაცია და ვერბალური განმარტება, დისკუსია;  **წიგნზე მუშაობის მეთოდი:**  დამოუკიდებლი სამუშაოს შესასრულებლად დავალების მიცემა წიგნზე მუშაობის სახით;  **წერითი მუშაობის მეთოდი:**  ამონაწერებისა და ჩანაწერების გაკეთება, მასალის დაკონსპექტება, თეზისების შედგენა, რეფერატის ან ესეს შესრულება;  **დისკუსია/დებატები**:  დისკუსიის პროცესი მკვეთრად ამაღლებს სტუდენტთა ჩართულობის ხარისხსა და აქტივობას.ეს მეთოდი უვითარებს სტუდენტს კამათისა და საკუთარი აზრის დასაბუთების უნარს.  (დაწვრილებით იხ. სილაბუსებში) | | |
| **პროგრამის სტრუქტურა** | | |
| პროგრამის სავალდებულო კურსები - 60 კრედიტი;  პროგრამის არჩევითი კურსები - 45 კრედიტი I - III სემესტრებში სტუდენტებმა არჩევითი კურსების თითოეული ბლოკიდან უნდა აირჩიოს 2 საგანი ე.ი უნდა აითვისოს 10 კრედიტი;  საკურსო ნაშრომი 5 კრედიტი - 125 საათი.  სამაგისტრო შრომა - 30 კრედიტი. - 750 საათი. | | |
| **სტუდენტის ცოდნის შეფასების სისტემა და კრიტერიუმები/** | | |
| სტუდენტთა მიღწევების შეფასება ხდება საქართველოს განათლებისა და მეცნიერების მინისტრის 2007 წლის 5 იანვრის №3 და 2016 წლის 18 აგვისტოს №102/ნ ბრძანებებით განსაზღვრული პუნქტების გათვალისწინებით:  1.კრედიტის მიღება შესაძლებელია მხოლოდ სტუდენტის მიერ სილაბუსით დაგეგმილი სწავლის შედეგების მიღწევის შემდეგ, რაც გამოიხატება მე-6 პუნქტის “ა” ქვეპუნქტით გათვალისწინებული ერთ-ერთი დადებითი შეფასებით.  2. დაუშვებელია სტუდენტის მიერ მიღწეული სწავლის შედეგების ერთჯერადად, მხოლოდ დასკვნითი გამოცდის საფუძველზე შეფასება. სტუდენტის გაწეული შრომის შეფასება გარკვეული შეფარდებით უნდა ითვალისწინებდეს:  ა) შუალედურ შეფასებას;  ბ) დასკვნითი გამოცდის შეფასებას.  3. სასწავლო კურსის მაქსიმალური შეფასება 100 ქულის ტოლია.  4. დასკვნითი გამოცდა არ უნდა შეფასდეს 40 ქულაზე მეტით.  5. დასკვნით გამოცდაზე გასვლის უფლება ეძლევა სტუდენტს, რომლის შუალედური შეფასებების კომპონენტებში მინიმალური კომპეტენციის ზღვარი ჯამურად შეადგენს არანაკლებ 18 ქულას.  დასკვნით გამოცდაზე სტუდენტის მიერ მიღებული შეფასების მინიმალური ზღვარი განისაზღვროს 15 ქულით.  6. შეფასების სისტემა უშვებს:  **ხუთი სახის დადებით შეფასებას:**  (A) ფრიადი – შეფასების 91-100 ქულა;  (B) ძალიან კარგი – მაქსიმალური შეფასების 81-90 ქულა;  (C) კარგი – მაქსიმალური შეფასების 71-80 ქულა;  (D) დამაკმაყოფილებელი – მაქსიმალური შეფასების 61-70 ქულა;  (E) საკმარისი – მაქსიმალური შეფასების 51-60 ქულა.  **ორი სახის უარყოფით შეფასებას:**   * (FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება; * (F) ჩაიჭრა – მაქსიმალური შეფასების 40 ქულა და ნაკლები,რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.   7. მე-6 პუნქტით გათავისწინებული შეფასებების მიღება ხდება შუალედური შეფასებებისა და დასკვნითი გამოცდის შეფასების დაჯამების საფუძველზე.  8. საგანმანათლებლო პროგრამის სასწავლო კომპონენტში, FX-ის მიღების შემთხვევაში დამატებითი გამოცდა დაინიშნება დასკვნითი გამოცდის შედეგების გამოცხადებიდან არანაკლებ 5 დღეში.  სასწავლო კურსში სტუდენტის მიღწევების შეფასების დამატებითი კრიტერიუმები განისაზღვრება შესაბამისი სილაბუსით. | | |
| **დასაქმების სფეროები** | | |
| კურსდამთავრებულს შეუძლია მუშაობა დამხმარე და ადმინისტრაციული პერსონალის თანამდებობაზე საგანმანათლებლო დაწესებულებებში, სამეცნიერო-კვლევით ინსტიტუტებში, კულტურის დაწესებულებებში, არქივებში, მუზეუმებსა და ბიბლიოთეკებში, სახელმწიფო მმართველობით და თვითმმართველობით ორგანოებში, სხვადასხვა სახის არასამთავრობო და საერთაშორისო ორგანიზაციებსა და ფონდებში, პრესცენტრებში, რედაქციებში, რადიოსა და ტელევიზიაში. | | |
| **სწავლისათვის აუცილებელი დამხმარე პირობები/რესურსები** | | |
| უნივერსიტეტის სასწავლო აუდიტორიები, ბიბლიოთეკა, სამკითხველო დარბაზი, კომპიუტერული ცენტრები;  პროგრამას განახორციელებს აწსუ-ს მაღალკვალიფიციური აკადემიური პერსონალი. | | |

**დანართი 2**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **კურსის დასახელება** | **კომპეტენციები** | | | | | |
| **ცოდნა და გაცნობიერება** | **ცოდნის პრაქტიკაში გამოყენების უნარი** | **დასკვნის გაკეთების უნარი** | **კომუნიკაციის უნარი** | **სწავლის უნარი** | **ღირებულებები** |
| **1** | **სამეცნიერო წერის საფუძვლები** | X | X | X | X | X | X |
| **2** | **ისტორიის ფილოსოფია** | X | X | X | X | X | X |
| **3** | **საქართველოს ისტორიის პრობლემური საკითხები I (საქართველოს ისტორიის საგანი და პერიოდიზაცია)** | X | X | X | X | X | X |
| **4** | **საქართველოს ისტორიის პრობლემური საკითხები II (ანტიკური ხანა და ადრე შუა საუკუნეები)** | X | X |  |  | X | X |
| **5** | **საქართველოს ისტორიის პრობლემური საკითხები III (XII-XV ს.ს)** | X | X |  |  | X | X |
| **6** | **საქართველოს ისტორიის პრობლემური საკითხები IV (XVI-XVIII ს.ს)** | X | X | X | X | X | X |
| **7** | **საქართველოს ახალი ისტორიის პრობლემური საკითხები** | X | X | X | X | X | X |
| **8** | **საქარველოს ეკლესიის ისტორია** | X | X |  |  | X | X |
| **9** | **ძველი ქართული საისტორიო მწერლობა** | X | X | X |  | X | X |
| **10** | **წყაროთმცოდნეობა** | X | X | X | X | X | X |
| **11** | **საქართველოს ისტორიული გეოგრაფია** | X | X |  |  | X | X |
| **12** | **სპეც. კურსი - საქართველო 1918-1921წწ.** | X | X | X | X | X | X |
| **13** | **საკურსო ნაშრომი** | X | X | X | X | X | X |
| **14** | **სამაგისტრო ნაშრომი** | X | X | X | X | X | X |
| **15** | **უცხო ენა 1** | X | X | X | X | X | X |
| **16** | **საქართველოს ეთნოლოგია** | X | X | X | X |  | X |
| **17** | **უმაღლესი სკოლის დიდაქტიკა** | X | X |  |  | X | X |
| **18** | **ქართული პალეოგრაფია** | X | X | X | X |  | X |
| **19** | **უცხო ენა 2** | X | X | X | X | X | X |
| **20** | **ბიზანტიური ცივილიზაცია და საქართველო** | X | X | X |  |  | X |
| **21** | **ქალაქები და საქალაქო ცხოვრება საქართველოში** | X | X | X |  |  |  |
| **22** | **ისტორიის სწავლების მეთოდიკა** | X | X | X |  | X | X |